CELEX: 62016CN0226
Language: hr
Date: 2016-04-22 00:00:00
Title: Predmet C-226/16: Zahtjev za prethodnu odluku koji je 22. travnja 2016. uputio Conseil d'État (Francuska) – Eni SpA, Eni Gas & Power France SA, Uprigaz - Union professionnelle des industries privées du gaz protiv Premier ministre, Ministre de l’environnement, de l’énergie et de la mer

11.7.2016   
            
            
               HR
            
            
               Službeni list Europske unije
            
            
               C 251/10
            
         Zahtjev za prethodnu odluku koji je 22. travnja 2016. uputio Conseil d'État (Francuska) – Eni SpA, Eni Gas & Power France SA, Uprigaz - Union professionnelle des industries privées du gaz protiv Premier ministre, Ministre de l’environnement, de l’énergie et de la mer
   (Predmet C-226/16)
   (2016/C 251/13)
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelji: Eni SpA, Eni Gas & Power France SA, Uprigaz - Union professionnelle des industries privées du gaz
   
      Tuženici: Premier ministre, Ministre de l’environnement, de l’énergie et de la mer
   
      Prethodna pitanja
   
   
               1.
            
            
               Treba li članak 8. stavak 2. Uredbe (EU) br. 994/2010 Europskog parlamenta i Vijeća od 20. listopada 2010. (1) tumačiti na način da sprječava državu članicu da dobavljačima prirodnog plina uvede dodatne obveze koje proizlaze iz toga što su u „zaštićene kupce”, čija potrošnja pridonosi određivanju opsega obveza skladištenja namijenjenih osiguranju stalne opskrbe, uključeni kupci koji nisu navedeni u članku 2. stavku 1. te uredbe?
            
         
               2.
            
            
               Treba li članak 8. stavak 5. Uredbe (EU) br. 994/2010 Europskog parlamenta i Vijeća od 20. listopada 2010. tumačiti na način da sprječava državu članicu da dobavljačima prirodnog plina uvede obveze koje se odnose na količine uskladištenog plina i s tim povezane stope povlačenja, kao i na raspolaganje skladišnim kapacitetima stečenim na temelju prava koja odgovaraju obvezi držanja zaliha na području te države članice, istovremeno predviđajući da ministar pri procjeni skladišnih kapaciteta kojima raspolaže dobavljač, uzima u obzir ostala sredstva prilagodbe kojima dobavljač raspolaže?
            
         
      (1)  Uredba (EU) br. 994/2010 Europskog parlamenta i Vijeća od 20. listopada 2010. o mjerama zaštite sigurnosti opskrbe plinom i stavljanju izvan snage Direktive Vijeća 2004/67/EZ (SL L 295, str. 1.) (SL, posebno izdanje na hrvatskom jeziku, poglavlje 12., svezak 5., str. 102.)